|  |
| --- |
| **Notă informativă** **la proiectul hotărârii Guvernului cu privire la aprobarea Conceptului Tehnic privind** **Sistemul de management integrat** |
| **1. Denumirea autorului și, după caz, a participanților la elaborarea proiectului**  |
| Proiectul Hotărârii Guvernului cu privire la aprobarea Conceptului Tehnic privind Sistemul de management integrat este elaborat de către Ministerul Economiei și Infrastructurii în comun cu Agenția Națională Transport Auto. |
| **2. Condițiile ce au impus elaborarea proiectului de act normativ și finalitățile urmărite**  |
| În conformitate cu art. 8 alin. (1) din Codul transporturilor rutiere, aprobat prin Legea nr. 150/2014, Agenția este *autoritatea care asigură implementarea documentelor de politici publice și strategiilor naționale de dezvoltare în domeniul transporturilor rutiere, controlează și supraveghează respectarea legislației naționale și internaționale în domeniu de către operatorii de transport rutier și de către întreprinderile ce desfășoară activități conexe transportului rutier*.În conformitate cu prevederile Codului prenotat, toate activitățile regulatorii și de supraveghere efectuate de Agenție urmează a fi efectuate prin intermediul aplicației informatice Sistemul de Management Integrat. În acest context, a fost elaborat proiectul *Conceptului tehnic al Sistemului de management integrat.*Este necesară conceptualizarea *Sistemului de Management Integrat* în conformitate cu standardele naționale și internaționale în domeniu și implementarea tuturor subsistemelor informatice aferente componentelor funcționale ale Sistemului de management integrat. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**  |
| Proiectul prezentat respectă prevederile legislației naționale și nu intră în contradicție cu prevederile legislației UE. |
| **4. Principalele prevederi ale proiectului și evidențierea elementelor noi**  |
| Sistemul de management integrat reprezintă o soluție informatică identificată pentru informatizarea proceselor de business aferente activității Agenției Naționale Transport Auto întru eficientizarea exercitării de către ANTA a funcției de monitorizare, reglementare și dezvoltare a transportului rutier pe teritoriul Republicii Moldova.Sistemul de management integrat constituie o soluție din categoria Guvern către Cetățean (G2C) și Guvern către Business (G2B), și e îndreptată spre asigurarea tranziției de la modalitățile tradiționale de procesare manuală a documentelor pe suport de hârtie spre digitizarea totală și diminuare a intermediarilor procesului de interacțiune a operatorilor de transport rutier și cetățenilor cu Agenția Națională Transport Auto.Implementarea sistemului informatic va permite sporirea transparenței activității Agenției Naționale Transport Auto, va standardiza procesele de business și documentele aferente fluxurilor de lucru ANTA, va reduce timpul de interacțiune cu solicitații de acte permisive în domeniul transportului, va asigura mecanisme eficiente de transparentizare a procesului de eliberare a actelor permisive și monitorizare a activității operatorilor de transport rutier.Sistemul de management integrat va consta dintr-un set de subsisteme informatice după cum urmează:1. Subsistemul Informatic „Portalul WEB ANTA”;2. Subsistemul Informatic „Administrare și acces SMI”;3. Subsistemul Informatic „e-Autorizație transport”;4. Subsistemul Informatic „Monitorizare GPS”;5. Subsistemul Informatic „e-Bilet”;6. Subsistemul Informatic „Autotest”;7. Platforma de analiză și generare rapoarte;8. Magistrala de servicii ANTA. |
| **5.Fundamentarea economico-financiară** |
| Costurile pentru dezvoltarea Sistemului Informaționala ,,e-Autorizație transport” sunt acoperite de către USAID în baza Acordului de colaborare cu Agenția Națională Transport Auto (*semnat în 2018*). Pentru celelalte subsisteme prezentate, urmează a fi identificate sursele financiare suplimentare, care momentan nu sunt prevăzute în bugetul Agenției. Prin urmare, este necesar de a găsi donatori externi pentru implementarea subsistemelor prenotate. |
| **6. Modul de încorporare a actului în cadrul normativ în vigoare**  |
| Proiectul se încadrează în sistemul actelor normative**.** |
| **7. Avizarea și consultarea publică a proiectului**  |
| Proiectul va fi consultat și avizat cu instituțiile publice de resort în conformitate cu prevederile Legii 100/2017 privind actele normative.În cadrul procesului de consultate și avizare se propune implicarea autorităților publice și instituțiilor interesate (Cancelaria de Stat, Centrul Național Anticorupție, Ministerul Justiției, Ministerul Finanțelor, Agenția de Guvernare Electronică).În scopul respectării prevederilor Legii 239/2008 privind transparența în procesul decizional, anunțul privind inițierea procedurii de elaborare a Proiectului poate fi accesat pe pagina web oficială a Ministerului Economiei și Infrastructurii (compartimentul *„Transparența”*, directoriul *Transparență decizională/Anunțuri privind inițierea procesului”*), și pe portalul guvernamental particip.gov.md. |
| **8.Constatările expertizei anticorupție** |
|  Expertiza dată se va efectua după procedura de avizare și consultare a proiectului. |
| **9.Constatările expertizei de compatibilitate** |
|  Expertiza dată se va efectua după procedura de avizare și consultare a proiectului. |
| **10.Constatările expertizei juridice** |
|  Expertiza dată se va efectua după procedura de avizare și consultare a proiectului. |
| **11.Constatările altor expertize** |